《平湖举人吴绅挽》
明代·林光

旧忆青衿列讲帏，片言先已识君奇。乡闱果慰双亲望，国器曾因一策知。

风折名花秋黯黯，日衔孤冢草离离。含情季仲过携我，载掬清流写挽诗。

作者简介：广东东莞人，字缉熙。成化元年举人。通经史，得吴澄论学诸书，读之大喜。中举后，从陈献章学。初为平湖教谕，官至襄王府左长史。